﻿<h2 class="title">Потребни предмети</h2>
<p>Соодветни екстерни и интерни предмети од матурата за кандидати кои конкурираат за упис на Факултетот за информатички науки и компјутерско инженерство се:
 </p>
<p>Соодветни екстерни предмети</p>
<p>
        мајчин јазик (македонски јазик, албански јазик и турски јазик)<br/>
        математика (најмалку основно ниво)* <br/>
</p>
<p>Соодветни интерни предмети за гимназии </p>

<p>        физика, информатика**, или странски јазик (барем еден, а може и два предмета)<br/>
        еден предмет по избор на кандидатот (еден од горе споменатите предмети или некој друг сосема различен предмет) <br/>
</p>
<p>Соодветни интерни предмети за средни стручни училишта </p>
<p>
        физика, информатика**, или странски јазик (барем еден, а може и два предмета)<br/>
        еден стручен предмет, според образовниот профил, по избор на кандидатот (еден од горе споменатите предмети или некој друг сосема различен предмет)<br/> 
</p>
 
<p>* Матурантите кои ќе полагаат напредно ниво математика, како екстерен предмет, ќе имаат еднаков третман во однос на освоените поени како и оние кои полагале основно ниво математика.</p>
 
<p>** Предметите кои содржински се соодветни на предметот информатика, како што се програмирање, дигитални системи, дигитална електроника и микропроцесори, информатика и информатичка технологија, итн., се сметаат за соодветни за упис на ФИНКИ, исто како и самиот предмет информатика.</p>
 
<p>Во однос на изборот на интерните предмети, нема никаква разлика во висината на бодовите во однос на тоа кои два предмети од понудените се избрани.</p>
 
<p>Исто така би сакале да нагласиме дека темата обработена во проектната задача не игра улога при уписот, туку се внесува само оценката добиена по истата.</p>
 
<p>Кандидати со несоодветни предмети исто така може да конкурираат во сите уписни рокови </p>
 
<p>Покрај кандидатите со соодветни предмети од матура, во сите уписни рокови на ФИНКИ ќе можат да се запишат и матурантите кои имаат несоодветни екстерни и интерни предмети. Матурантите кои ги немаат положено соодветните екстерни и интерни предмети ќе имаат различна формула за пресметка на поените од матурата и успехот од средно образование - кај нив несоодветните екстерни и интерни предмети ќе се множат со фактор 1, наместо со фактор 2 за екстерни, односно фактор 1,6 за интерни предмети, што е случај кај матурантите со соодветни предмети од државната матура.</p>
 
<p>За предметка на бодовите од матура со кои можете да конкурирате во уписните рокови, можете да го користите online калкулаторот кој е дел од Порталот за идни студенти на ФИНКИ. </p>
